Document ID: 31989D0659

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαΐου 1989 σχετικά με την υπ' αριθ . Ε 3789/128 υπουργική απόφαση της ελληνικής κυβέρνησης περί θεσπίσεως έκτακτης εφ' άπαξ εισφοράς στις επιχειρήσεις ( Το κείμενο στην ελληνική γλώσσα είναι το μόνο αυθεντικό ) ( 89/659/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 93 παράγραφος 2 πρώτο εδάφιο,
Αφού, σύμφωνα με τις διατάξεις του εν λόγω άρθρου, έταξε στους ενδιαφερομένους προθεσμία για να υποβάλουν τις παρατηρήσεις τους, τις οποίες έλαβε υπόψη,
Εκτιμώντας ότι :
Ι
Η Επιτροπή, γνωρίζοντας ότι η ελληνική κυβέρνηση επρόκειτο να επιβάλει έκτακτη εφ άπαξ εισφορά στις επιχειρήσεις, ζήτησε από τις ελληνικές αρχές πληροφορίες σχετικά με το μέτρο αυτό . Στις 16 Μαΐου 1988, η ελληνική κυβέρνηση κοινοποίησε στην Επιτροπή την υπ' αριθ . Ε 3789/128 υπουργική απόφαση με την οποία είχε θεσπιστεί η εν λόγω εισφορά και η οποία είχε ήδη τεθεί σε εφαρμογή από τις 15 Μαρτίου 1988.
Η εν λόγω εισφορά υπολογίζεται με βάση τα καθαρά έσοδα των επιχειρήσεων κατά διάρκεια λογιστικής περιόδου δώδεκα μηνών ( είτε κατά το οικονομικό έτος 1986, είτε κατά την περίοδο μεταξύ 1ης Ιουλίου 1986 και 30 Ιουνίου 1987 ), αφού αφαιρεθεί το μέρος των κερδών που αναλογεί στα ακαθάριστα έσοδα από εξαγωγές κατά το εν λόγω οικονομικό έτος .
Το ποσοστό της εισφοράς ποικίλλει ανάλογα με τα κέρδη της επιχείρησης :
- για την πρώτη κλίμακα, μέχρι 500^000 δραχμές ( 2^873 Ecu ): 0 %
- για τη δεύτερη κλίμακα, μέχρι 1^000^000 δραχμές ( 5^747 Ecu ): 5 %
- για την τρίτη κλίμακα, μέχρι 2^000^000 δραχμές ( 11^494 Ecu ): 7 %
- για την τελευταία κλίμακα, άνω των 2^000^000 δραχμών ( 11^495 Ecu ): 10 %
Η εισφορά έπρεπε να καταβληθεί σε οκτώ μηνιαίες δόσεις από τον Μάιο μέχρι τον Δεκέμβριο 1988 .
ΙΙ
Η υπουργική απόφαση που θεσπίζει την εν λόγω εισφορά εξετάστηκε υπό το πρίσμα των διατάξεων του άρθρου 92 της συνθήκης ΕΟΚ .
Η Επιτροπή, αφού εξέτασε την εν λόγω απόφαση και έλαβε υπόψη τις πληροφορίες που είχαν παράσχει οι ελληνικές αρχές, αποφάσισε να κινήσει τη διαδικασία του άρθρου 93 παράγραφος 2 της συνθήκης ως προς ορισμένα στοιχεία ενίσχυσης, θεωρώντας ιδίως ότι επρόκειτο, στην συγκεκριμένη περίπτωση, για ενίσχυση στις εξαγωγές προς άλλα κράτη μέλη, οι οποίες δεν συμβιβάζονται με το άρθρο 92 παράγραφος 1 της συνθήκης και δεν είναι, ως εκ τούτου, δυνατόν να τύχουν των εξαιρέσεων που προβλέπονται στις παραγράφους 2 και 3 του εν λόγω άρθρου .
Η Επιτροπή, με επιστόλη της 5ης Οκτωβρίου 1988, έταξε στην ελληνική κυβέρνηση, προθεσμία για να υποβάλει τις παρατηρήσεις της .
Η Επιτροπή πληροφόρησε τα άλλα κράτη μέλη, με επιστολή της 3ης Ιανουαρίου 1989, και τα ενδιαφερόμενα μέρη, με ανακοίνωση που δημοσιεύθηκε στήν Επίσημη Εφημερίδα των Ευρωπαϊκών Κοινοτήτων^(1 ), ως προς την έναρξη της σχετικής διαδικασίας .
Στα πλαίσια της διαδικασίας αυτής, οι ελληνικές αρχές δεν υπέβαλαν νέες παρατηρήσεις, παρά το γεγονός ότι η Επιτροπή, με επιστολή της 22ας Νοεμβρίου 1988, της είχε χορηγήσει πρόσθετη προθεσμία για να απαντήσει μέχρι τις 5 Δεκεμβρίου 1988 . Αντιθέτως, τρία κράτη μέλη, δέκα επαγγελματικές ενώσεις και τέσσερις εταιρείες γνωστοποίησαν τις απόψεις τους .
ΙΙΙ
Η ελληνική έκτακτη εφ άπαξ εισφορά στις επιχειρήσεις αποτελεί μέτρο που επιβάλλεται στις επιχειρήσεις αναλόγως των εσόδων τους από εξαγωγές, με την έννοια ότι οι επιχειρήσεις απαλλάσσονται από την καταβολή της εν λόγω εισφοράς για τα κέρδη που είχαν πραγματοποιήσει από τις εξαγωγές τους το 1986 . Το αποτέλεσμά της, για τις ενδιαφερόμενες επιχειρήσεις, ισοδυναμεί με ενίσχυση στην εξαγωγή, και η εν λόγω απαλλαγή πρέπει, ως εκ τούτου, να θεωρηθεί ότι αποτελεί τέτοια ενίσχυση . Η Επιτροπή υποστηρίζει πάντοτε ότι οι ενισχύσεις κατά τις εξαγωγές προς τα άλλα κράτη μέλη, εφόσον εμπίπτουν στην απαγόρευση του άρθρου 92 παράγραφος 1 της συνθήκης, είναι ασυμβίβαστες με την κοινή αγορά επειδή, από τη φύση τους, επηρεάζουν τις συναλλαγές μεταξύ των κρατών μελών κατά τρόπο που αντίκειται προς το κοινοτικό συμφέρον .
Η υπό κρίση ελληνική ενίσχυση επηρεάζει άμεσα τις συναλλαγές μεταξύ κρατών μελών στο βαθμό που η απαλλαγή από την εισφορά χορηγείται για τα κέρδη από εξαγωγές προς τα άλλα κράτη μέλη .
Το 1986, η αξία του συνόλου των ελληνικών εξαγωγών ανήλθε σε 5^749 εκατομμύρια Ecu, από τα οποία τα 3^949 εκατομμύρια Ecu, ήτοι περισσότερο από τα δύο τρίτα, προέρχονται από εξαγωγές προς τα άλλα κράτη μέλη . Από τη σύγκριση των εξαγωγών σε σχέση με την παραγωγή, στο βαθμό που υπάρχουν διαθέσιμα στατιστικά στοιχεία, προκύπτει ότι το επίπεδο των εξαγωγών δεν είναι αμελητέο . ιΕτσι, στους τομείς του τσιμέντου, της μεταποίησης της αλουμίνας και του βαμβακιού, οι εξαγωγές αντιπροσωπεύουν περίπου το 50 % της παραγωγής, πράγμα που αντιστοιχεί κατ' αξία για το 1986 σε 274 εκατομμύρια Ecu για το τσιμέντο, 142 εκατομμύρια Ecu για την αλουμίνα και 373 εκατομμύρια Ecu για το βαμβάκι .
Η εν λόγω ενίσχυση είναι λοιπόν δυνατόν να επηρεάσει τις ανταλλαγές μεταξύ κρατών μελών και ειδικότερα μεταξύ της Ελλάδας και των άλλων κρατών μελών .
Η σχετική απαλλαγή, διευκολύνοντας τις εξαγωγές των ελληνικών επιχειρήσεων προς τα άλλα κράτη μέλη, νοθεύει επίσης τον ανταγωνισμό στο εσωτερικό της κοινής αγοράς . Επιτρέποντας στις επιχειρήσεις αυτές να απαλλάσσονται μερικώς από την φορολογία επί των κερδών τους, έχει ως συνέπεια την αύξηση των δημοσιονομικών μέσων που διαθέτουν, η δε δημοσιονομική ενίσχυση που τους χορηγείται κατ' αυτό τον τρόπο ενισχύει τη θέση τους σε σχέση με τις
ανταγωνίστριες επιχειρήσεις των άλλων κρατών μελών η θέση των τελευταίων πρέπει να θεωρηθεί, από άποψη ανταγωνισμού, ότι επηρεάζεται από την εν λόγω ενίσχυση .
Η ίδια η φύση της ενίσχυσης και οι λόγοι που δικαιολογούν τη χορήγησή της αποτελούν ήδη επαρκή στοιχεία για τη συναγωγή του συμπεράσματος αυτού . Το Δικαστήριο των Ευρωπαϊκών Κοινοτήτων άλλωστε, επιβεβαίωσε την άποψη αυτή στις υποθέσεις 296/82 και 318/82-Ολλανδία και Leeuwarder Papierwarenfabriek BV κατά Επιτροπής^(2 ) όπου υπογράμμισε ότι "σε ορισμένες περιπτώσεις, είναι δυνατόν να προκύπτει, από τις ίδιες τις συνθήκες υπό τις οποίες χορηγήθηκε η ενίσχυση, ότι είναι ικανή να επηρεάσει τις συναλλαγές μεταξύ κρατών μελών και να νοθεύσει ή να απειλήσει να νοθεύσει τον ανταγωνισμό ".
ΙV
Σύμφωνα με τις εκτιμήσεις αυτές, η σχετική απαλλαγή, δεδομένου ότι το ίδιο αποτέλεσμα με ενίσχυση που χορηγείται από κρατικούς πόρους, εμπίπτει στο άρθρο 92 παράγραφος 1 της συνθήκης εφόσον ευνοεί ορισμένες επιχειρήσεις .
Ωστόσο, η παρούσα απόφαση δεν εφαρμόζεται στις ενισχύσεις που χορηγούνται για την παραγωγή ή το εμπόριο των προϊόντων που απαριθμούνται στο παράρτημα ΙΙ της συνθήκης ως προς τα οποία εφαρμόζονται οι διατάξεις του άρθρου 93 παράγραφος 1 και παράγραφος 3 πρώτη φράση της συνθήκης σύμφωνα με το άρθρο 4 του κανονισμού αριθ . 26 του Συμβουλίου^(3 ).
Το άρθρο 92 παράγραφος 1 της συνθήκης εξαγγέλει κατ' αρχήν το ασυμβίβαστο με την κοινή αγορά των ενισχύσεων που πληρούν τις προϋποθέσεις που ορίζει .
Οι εξαιρέσεις από την αρχή αυτή που εξαγγέλονται στην παράγραφο 2 του εν λόγω άρθρου δεν εφαρμόζονται στη συγκεκριμένη περίπτωση λόγω της φύσης των μέτρων ενισχύσεως που έχουν εξεταστεί τα οποία δεν προσανατολίζονται προς την πραγματοποίηση των στόχων του προγράμματος αυτού .
Στο άρθρο 92 παράγραφος 3 της συνθήκης απαριθμούνται οι ενισχύσεις που μπορεί να θεωρηθούν ότι συμβιβάζονται με την κοινή αγορά .
Το συμβιβάσιμο μιας ενίσχυσης πρέπει να κρίνεται σε κοινοτικό πλαίσιο και όχι με βάση τα κριτήρια ενός μόνο κράτους μέλους . Για τη σωστή λειτουργία της κοινής αγοράς και, λαμβάνοντας υπόψη τις αρχές που απαριθμούνται στο άρθρο 3 στοιχεία στ ) της συνθήκης, οι εξαιρέσεις που προβλέπονται από την αρχή το άρθρο 92 παράγραφος 1 της συνθήκης, όπως αναφέρονται στην παράγραφο 3, πρέπει να ερμηνεύονται στενά κατά την εκτίμηση καθεστώτος ενίσχυσης ή τη χορήγηση ατομικού μέτρου ενίσχυσης . Ειδικότερα, οι εξαιρέσεις αυτές δεν μπορούν να επικληθούν παρά μόνο εάν η Επιτροπή διαπιστώσει ότι, εν απουσία ενισχύσεων, ο ελεύθερος ανταγωνισμός δεν αρκεί από μόνος του να παροτρύνει τους ενδεχόμενους δικαιούχους να αναλάβουν
δράση προς επίτευξη ενός από τους επιδιωκόμενους στόχους .
ιΟσον αφορά την προβλεπόμενη στο άρθο 92 παράγραφος 3 στοιχείο α ) εξαίρεση, που αφορά με τις ενισχύσεις για την προώθηση της οικονομικής αναπτύξεως περιοχών στις οποίες το βιοτικό επίπεδο είναι ασυνήθως χαμηλό ή όπου επικρατεί σοβαρή υποαπασχόληση, η Ελλάδα μπορεί να θεωρηθεί ότι ανταποκρίνεται στις προϋποθέσεις αυτές . Η Επιτροπή, ωστόσο, συμφωνεί με τη χορήγηση τέτοιων ενισχύσεων εφόσον πρόκειται κυρίως για ενισχύσεις υπέρ νέων επενδύσεων και επέκταση ή σημαντική μετατροπή των επιχειρήσεων που απαιτούν μεγάλες επενδύσεις λόγω του υψηλού κόστους που συνεπάγονται οι ενέργειες αυτές .
Το εξεταζόμενο μέτρο ενίσχυσης δεν μπορεί να θεωρηθεί ότι ανταποκρίνεται στους όρους της εξαίρεσης αυτής .
ιΟσον αφορά την εξαίρεση του άρθρου 93 παράγραφος 3 στοιχείο β ) πρώτη φράση, είναι σαφές ότι η εν λόγω ενίσχυση δεν αποσκοπεί στην προώθηση σημαντικού σχεδίου ευρωπαϊκού ενδιαφέροντος .
ιΟσον αφορά την εξαίρεση του άρθρου 92 παράγραφος 3 στοιχείο β ) δεύτερη φράση, που αποσκοπεί στην άρση σοβαρής διαταραχής της οικονομίας κράτους μέλους, πρέπει να σημειωθεί ότι η Επιτροπή επέτρεψε στο παρελθόν στις ελληνικές αρχές [αποφάσεις 85/594/ΕΟΚ^(4 ) και 86/614/ΕΟΚ^(5 )], να λάβουν συγκεκριμένα μέτρα ενισχύσεων μέχρι το 1990 για να αντιμετωπίσουν ιδιαίτερα σοβαρές δυσκολίες όσον αφορά το ισοζύγιο πληρωμών και τις εντάσεις του συναλλάγματος . Υπό την έννοια αυτή, επέτρεψε τη χορήγηση ορισμένων ενισχύσεων στις εξαγωγές κατά τη διάρκεια δεδομένης περιόδου, κατ' εφαρμογή των διατάξεων του άρθρου 108 της συνθήκης . ιΑλλωστε, για τον ίδιο λόγο, χορηγήθηκε στην Ελλάδα κοινοτικό δάνειο ύψους 1^750 εκατομμυρίων Ecu .
Δεδομένου ότι το εξεταζόμενο μέτρο ενίσχυσης δεν έχει ληφθεί στα πλαίσια των εν λόγω αδειών δεν μπορεί, ως εκ τούτου, να εξαιρεθεί βάσει του άρθρου 92 παράγραφος 3 στοιχείο β ) δεύτερη φράση της συνθήκης .
Τέλος, όσον αφορά την εξαίρεση του άρθρου 92 παράγραφος^3 στοιχείο γ ) της συνθήκης, η Επιτροπή οφείλει κατ'αρχήν να διευκρινίσει ότι οι ενισχύσεις κατά τις εξαγωγές προς τα άλλα κράτη μέλη παραβιάζουν, λόγω της φύσης τους, τις βασικές αρχές της ενοποιημένης αγοράς . Επιβεβαιώνοντας τη βούλησή της ως προς την ολοκλήρωση της ενιαίας αγοράς για το 1992, η Επιτροπή θεωρεί ότι οι ενισχύσεις αυτού του είδους, ανεξαρτήτως έντασης, τύπου, αιτιολογίας ή σκοπού, ενδέχεται να εμποδίσουν τους στόχους της εν λόγω αγοράς στην οποία αποδίδει ιδιαίτερη σημασία .
Συγκεκριμένα, η ελληνική ενίσχυση δεν χορηγείται για περιφερειακούς λόγους και, δεν είναι δυνατόν να θεωρηθεί ως ενίσχυση για την προώθηση της αναπτύξεως ορισμένων
περιοχών κατά την έννοια του άρθρου 92 παράγραφος 3 στοιχείο γ ) της συνθήκης .
ιΟσον αφορά την εξαίρεση του άρθρου 92 παράγραφος 3 στοιχείο γ ) σχετικά με τις ενισχύσεις για την προώθηση ορισμένων δραστηριοτήτων, η γενικού χαρακτήρα ελληνική ενίσχυση, μη επιδιώκοντας συγκεκριμένα την ανάπτυξη ορισμένων οικονομικών δραστηριοτήτων και έχοντας άμεσες επιπτώσεις επί των τιμών πωλήσεως των προϊόντων των ενδιαφερομένων επιχειρήσεων, δεν μπορεί να επωφεληθεί από την εξαίρεση αυτή, δεδομένου ότι αλλοιώνει προφανώς τις συναλλαγές κατά τρόπο που αντίκειται στο κοινό συμφέρον .
ιΟσον αφορά τις ασυμβίβαστες ενισχύσεις, η Επιτροπή σε συμφωνία με τη νομολογία του Δικαστηρίου των Ευρωπαϊκών Κοινοτήτων, ιδίως στην απόφαση της 12ης Ιουλίου 1973 στην υπόθεση 70/72^(6 ) και στην απόφαση της 24ης Φεβρουαρίου 1987 στην υπόθεση 310/85^(7 ) μπορεί να ζητήσει την επιστροφή τους .
Στη συγκεκριμένη περίπτωση, η ελληνική κυβέρνηση πρέπει να υποχρεωθεί να τροποποιήσει το καθεστώς της έκτακτης εφ' άπαξ εισφοράς προς όφελος των επιχειρήσεων που έχει θεσπιστεί με την Ε 3789/128 υπ' αριθ . υπουργική απόφαση της 15ης Μαρτίου 1988, ώστε να εξαλειφθεί η απαλλαγή από την φορολογία επί των κερδών που προκύπτουν από τις εξαγωγές και να ζητήσει από τις επιχειρήσεις που έχουν ευνοηθεί από την εν λόγω απαλλαγή, το ποσό της αντίστοιχης εισφοράς από τις 15 Μαρτίου 1988,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1 . Οι ενισχύσεις εκτός εκείνων που χορηγούνται για την παραγωγή ή την εμπορεία των προϊόντων που απαριθμούνται στο παράρτημα ΙΙ της συνθήκης ΕΟΚ ως προς τα οποία εφαρμόζονται οι διατάξεις του άρθρου 93 παράγραφος 1 και παράγραφος 3 πρώτη φράση της εν λόγω συνθήκης, οι οποίες χορηγούνται στις εξαγωγικές επιχειρήσεις υπό μορφή απαλγής από την έκτακτη εφ' άπαξ εισφορά, που έχει θεσπιστεί με την υπ' αριθ . Ε 3789/128 υπουργική απόφαση της 15ης Μαρτίου 1988, επί των κερδών που αναλογούν στα έσοδα από εξαγωγές, είναι παράνομες επειδή έχουν εφαρμοστεί κατά παράβαση των διατάξεων του άρθρου 93 παράγραφος 3 της συνθήκης ΕΟΚ και είναι ασυμβίβαστες με την κοινή αγορά, κατά την έννοια του άρθρου 92 παράγραφος 1 της συνθήκης .
2 . Το καθεστώς της έκτακτης εφ' άπαξ εισφοράς πρέπει να τροποποιηθεί αμέσως ώστε να καταργηθούν οι ασυμβίβαστες ενισχύσεις που αναφέρονται στην παράγραφο 1 .
Άρθρο 2
Η ελληνική κυβέρνηση υποχρεούται να προβεί στην ανάκτηση των αναφερομένων στο άρθρο 1 ενισχύσεων από τις επιχειρήσεις οι οποίες έχουν λάβει αυτές αχρεωστήτως δυνάμει της υπ' αριθ . 3789/128 υπουργικής απόφασης .
Η ανάκτηση πραγματοποιείται με καταβολή του μέρους της εισφοράς που δεν έχει εισπραχθεί .
Άρθρο 3
Η ελληνική κυβέρνηση υποχρεούται να ενημερώσει την Επιτροπή, εντός προθεσμίας δύο μηνών από την κοινοποίηση της παρούσας απόφασης, για τα μέτρα που έχει λάβει προκειμένου να συμμορφωθεί προς αυτή και να διαβιβάσει λεπτομερή έκθεση ως προς το ποσό των ενισχύσεων και τις επιχειρήσεις που υποχρεούνται να προβούν στην επιστροφή .
Άρθρο 4
Η παρούσα απόφαση απευθύνεται στην Ελληνική Δημοκρατία.
Βρυξέλλες, 3 Μαΐου 1989 .

Labels: 3
2
19
18